सिलीगुड़ी नगर निगम के 40 नंबर वार्ड स्थित सरचंद्र पल्ली इलाके में गुरुवार सुबह एक लावारिस स्कूटी की बरामदगी को लेकर इलाके में हलचल मच गयी। स्थानीय लोगों ने सबसे पहले उस स्कूटी को एक मैदान में लावारिस हाल में पड़ा देखा। लोगों ने तत्काल इसकी सूचना वार्ड पार्षद सत्यजीत राय को दी। खबर मिलते ही वार्ड पार्षद सत्यजीत राय भक्ति नगर थाना पुलिस के साथ मौके पर पहुंच कर हालात का जायजा लिया। पुलिस उस स्कूटी को जप्त कर मामले की छानबीन शुरू कर दिया है। दूसरी ओर पूजा के दौरान इलाके में इस तरह लावारिस वाहन मिलने की घटना से लोग आतंकित हैं।